October 2017 – Page 3 – Pretoria.ws
Transnet-pensioenarisse gaan 'n optog hou teen die ministers van finansies en openbare ondernemings. Die pensioenarisse eis onmiddellike verligting vir hul haglike finansiële situasie wat veroorsaak word deur die skrale Transnet-pensioen wat hulle maandeliks ontvang. Die betoging gaan more, 11 Oktober, om 09:30 op Kerkplein in Pretoria begin. Deur: Die Vryburger
Osteoporose: Die stil siekte in jou skelet
Tussen 4 en 6 miljoen Suid-Afrikaners ly aan osteoporose. Tog weet min osteoporoselyers dat hulle die siektetoestand het tot dit amper al te laat is. Jy kán egter osteoporose voorkom.
Osteoporose is 'n siektetoestand wat die digtheid en kwaliteit van die bene in die skelet verlaag. Die gevolg is 'n verswakte skelet en 'n verhoogde risiko vir beenbreuke. Dis veral die bene in die rugstring, gewrigte, heupe, pelvis en bo-arms wat maklik breek as gevolg van osteoporose. Sulke osteoporose-komplikasies kan geweldige pyn en, in uiterste gevalle, selfs die dood veroorsaak.
Die grootste uitdaging van osteoporose is dat 'n lyer gewoonlik nie weet dat sy die siektetoestand het voor dit reeds te laat is nie: die eerste sigbare "simptoom" is gewoonlik 'n beenbreuk. By bejaarde dames, veral, sien 'n mens soms 'n geleidelike afname in lengte as gevolg van die rug wat stadig maar seker krom trek – 'n gevolg van vertebrale kompressiefrakture. …